**Nyilatkozat**

**a 25 év alatti fiatalok kedvezményének részben vagy egészben történő érvényesítésének mellőzéséről**

**(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozat benyújtásának éve: ⎕⎕⎕⎕

A nyilatkozatot adó magánszemély

neve: …………………………………………………….

adóazonosító jele: ⎕⎕⎕⎕⎕⎕⎕⎕⎕⎕

1. Az adóelőleg megállapítása során kérem
	1. a 25 év alatti fiatalok kedvezménye érvényesítésének mellőzését. ⎕
	2. ……………. forintot meghaladó összegre a kedvezmény érvényesítésének mellőzését. ⎕

Kelt:…………………………………………….

 ………..…………………………

 A magánszemély aláírása

2. A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

Az adóelőleget megállapító munkáltató megnevezése: …..……………………………………

Az adóelőleget megállapító munkáltató adószáma: ⎕⎕⎕⎕⎕⎕⎕⎕—⎕—⎕⎕

Kelt:……………………………………

 ……………………………………………

 Cégszerű aláírás

**Tájékoztató**

**a 25 év alatti fiatalok kedvezményének részben vagy egészben történő mellőzéséről szóló nyilatkozatról**

A 25. életévét be nem töltött fiatal csökkentheti az összevont adóalapjába tartozó egyes jövedelmeit a 25 év alatti fiatalok kedvezményével. A kedvezménnyel csökkenthető például a bérjövedelem, a megbízási díj, az őstermelői jövedelem, az egyéni vállalkozó átalányban megállapított jövedelme, vagy vállalkozói kivétje.

2022-ben a kedvezmény összege jogosultsági hónapomként 433 700 forint, ami 65 055 forint adómegtakarítást jelent.

A kedvezményről bővebb tájékoztatást olvashat a NAV honlapján (www.nav.gov.hu) az „Szja adóalap-kedvezmények” című 73. számú információs füzetben.

Ha Ön jogosult a 25 év alatti fiatalok kedvezményére, **akkor azt a munkáltatója, kifizetője mindaddig automatikusan figyelembe veszi, amíg annak részben vagy egészben történő mellőzéséről nem ad nyilatkozatot.**

**Amennyiben Ön a kedvezmény érvényesítésének részben vagy egészben történő mellőzése mellett dönt, akkor ezt a nyilatkozatot két példányban töltse ki és adja át munkáltatójának, kifizetőjének!**

A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie.

**Mikor kell nyilatkozatot adni?**

**Nyilatkozni szükséges, ha Ön jövedelmének összege miatt nem kéri a kedvezmény figyelembevételét, vagy csak a kedvezmény egy részének a figyelembevételét kéri az adóelőleg megállapítása során.**

Példa:

A 25 év alatti fiatalnak két munkáltatója van. Az egyik helyen havi 400 ezer forint a jövedelme, a másik munkaviszonyában havi 200 ezer forintot keres. Jövedelmeinek összege külön-külön nem haladja a meg az adómentes összeghatárt, de együtt igen (600 000> 433 700). A fiatalnak mindkét munkáltatója részére kell adóelőleg nyilatkozatot adnia, hogy az igénybe vett kedvezmény együttesen ne haladja meg a kedvezmény maximum összegét, de Ő dönti el, hogy melyik jövedelméből mennyi kedvezményt szeretne igénybe venni.

Például a következők szerint kérheti a kedvezmény figyelembevételét:

|  |  |  |  |
| --- | --- | --- | --- |
|  | I. eset | II. eset | III. eset |
| első munkáltató | 400 000 | 233 700 | 333 700 |
| második munkáltató | 33 700 | 200 000 | 100 000 |

Azért kell mindkét munkáltatónak nyilatkozatot adni, mert ha munkabérén felül többletjövedelmet, például jutalmat kap, akkor nyilatkozat hiányában a munkáltató arra is érvényesíti kedvezményt.

Például a II. esetben, ha a második munkáltató 100 ezer forint jutalmat fizet a fiatalnak, és nem kapott arról nyilatkozatot, hogy 200 ezer forint felett ne vegye a figyelembe a kedvezményt, akkor azt a jutalomra is figyelembe veszi, ami jogosulatlan igénybevételt jelent.

 Ha a fiatal csak az egyik munkáltatójának nyilatkozik arról, hogy a kedvezmény mellőzését kéri, akkor a másik munkáltatónak már nem kell nyilatkozatot adnia, hiszen az csak a kedvezmény mértékéig érvényesíti azt.

Ha a nyilatkozatban közölt adatok változnak, **Ön köteles haladéktalanul új nyilatkozatot tenni**, vagy a korábbi nyilatkozatot visszavonni.

Ha Ön a 25 év alatti fiatalok kedvezményével kapcsolatban nem tesz nyilatkozatot az érvényesítés teljes vagy részleges mellőzéséről és emiatt az adóbevallásában 10 ezer forintot meghaladó befizetési kötelezettsége keletkezik, akkor ennek 12 százalékát különbözeti-bírságként kell megfizetnie az adóhátralékával együtt.

A 25 év alatti fiatalok kedvezménye akkor érvényesíthető, ha azonos vagy hasonló **kedvezményt** ugyanarra az időszakra **másik államban** **nem vett és nem is vesz igénybe**.

A külföldi adóügyi illetőségű magánszemély a kedvezményt Magyarországon csak akkor érvényesítheti, ha az adóévben megszerzett összes jövedelmének – ideértve a Magyarországon nem adóztatható jövedelmet is – **75 százaléka Magyarországon adózik.**

**Ha Ön külföldi adóügyi illetőségű, a „Kiegészítő nyilatkozat a külföldi adóügyi illetőségű magánszemélyek adóalap-kedvezményének érvényesítéséhez” nyilatkozatát ki kell töltenie és a munkáltató, kifizető részére átadnia a kedvezményének igénybevételéhez! Adóazonosító jelet ebben az esetben is meg kell adni!**

**Tudja-e, hogy** **adóelőleg-nyilatkozatát az Online Nyomtatványkitöltő Alkalmazásban (ONYA) is leadhatja?**

Ez az adóelőleg-nyilatkozat beadásának legegyszerűbb módja, hiszen a NAV

* a nyilatkozatot a rendelkezésre álló személyes adatokkal, illetve a korábbi nyilatkozatok adataival előre feltölti,
* a kitöltött nyilatkozatot elektronikusan továbbítja az Ön által megjelölt munkáltatónak, kifizetőnek.

Az ONYA felületen kitöltött nyilatkozatot a NAV tárolja, így szükség esetén szerkeszthető, módosítható, ismételten beküldhető.

Az ONYA ügyfélkapus regisztrációval érhető el a NAV honlapján keresztül.

**További információ, segítség**

Ha további kérdése van a nyilatkozattal, illetve az egyes adózási szabályokkal kapcsolatban, keressen minket bizalommal alábbi elérhetőségeinken!

**Interneten**:

* A NAV honlapján (www.nav.gov.hu) az „Szja adóalap-kedvezmények” című 73. számú információs füzetben.

**E-mailen:**

* a következő címen található űrlapon: <http://nav.gov.hu/nav/e-ugyfsz/e-ugyfsz.html>.

**Telefonon:**

* a NAV Infóvonalán
	+ belföldről a 1819,
	+ külföldről a +36 (1) 250-9500 hívószámon.
* NAV Ügyfél-tájékoztató és Ügyintéző rendszerén (ÜCC) keresztül\*
	+ belföldről a 80/20-21-22-es,
	+ külföldről a +36 (1) 441-9600-as telefonszámon.

A NAV Infóvonala és az ÜCC hétfőtől csütörtökig 8 óra 30 perctől 16 óráig, valamint péntekenként 8 óra 30 perctől 13 óra 30 percig hívható.